b'\n_START_ARTICLE_\nTuoteavain\n_START_SECTION_\nKiert\xc3\xa4minen\n_START_PARAGRAPH_\nTuoteavaimen vaatimuksen voi kiert\xc3\xa4\xc3\xa4 eri tavoin._NEWLINE_Ohjelman voi kr\xc3\xa4k\xc3\xa4t\xc3\xa4, jolloin avaimen tarve poistuu. Kr\xc3\xa4kk\xc3\xa4ysohjelmia on ladattavissa harrastajien verkkosivuilta. Se toimii muuttamalla ohjelmaa siten ett\xc3\xa4 kutsu lisenssiavaimen tarkastavaan rutiiniin poistuu. Kr\xc3\xa4kit saattavat olla ohjelman versioon sidottuja, joten ohjelma on murrettava uudelleen kun se p\xc3\xa4ivittyy._NEWLINE_Toinen vaihtoehto on k\xc3\xa4ytt\xc3\xa4\xc3\xa4 ns. keygen-ohjelmaa, joka tuottaa ohjelman hyv\xc3\xa4ksym\xc3\xa4n avaimen. Ohjelmat toimivat yleisimmin luomalla satunnaisia koodeja ja ajamalla ne alkuper\xc3\xa4isest\xc3\xa4 ohjelmasta otetun tarkistuksen l\xc3\xa4pi ja tulostamalla avaimet jotka menev\xc3\xa4t siit\xc3\xa4 l\xc3\xa4pi._NEWLINE_Lisenssiavaimen vaatimuksen voi kiert\xc3\xa4\xc3\xa4 k\xc3\xa4ytt\xc3\xa4m\xc3\xa4ll\xc3\xa4 vuodettua avainta, joka on tarkoitettu yritysten tai tietokonevalmistajien k\xc3\xa4ytt\xc3\xb6\xc3\xb6n (volume license key/corporate key). Er\xc3\xa4s kuuluisa tapaus t\xc3\xa4m\xc3\xa4n k\xc3\xa4yt\xc3\xb6st\xc3\xa4 oli Windows XP -k\xc3\xa4ytt\xc3\xb6j\xc3\xa4rjestelm\xc3\xa4n FCKGW-alkuinen avain, joka vuosi julki 35 p\xc3\xa4iv\xc3\xa4\xc3\xa4 ennen kuin k\xc3\xa4ytt\xc3\xb6j\xc3\xa4rjestelm\xc3\xa4 virallisesti julkaistiin 28. elokuuta 2001._NEWLINE_Ohjelmien kehitt\xc3\xa4j\xc3\xa4t pyrkiv\xc3\xa4t est\xc3\xa4m\xc3\xa4\xc3\xa4n kopioitujen ja generoitujen avaimien k\xc3\xa4ytt\xc3\xb6\xc3\xa4. Monissa tietokonepeleiss\xc3\xa4 peli tarkisti avaimen kehitt\xc3\xa4j\xc3\xa4n palvelimelta verkkomoninpeliin liitytt\xc3\xa4ess\xc3\xa4. Kaksi pelaajaa ei voinut pelata yht\xc3\xa4 aikaa samalla avaimella._NEWLINE_Kehittyneemp\xc3\xa4\xc3\xa4 versiota avaimen tarkastamisesta nimitet\xc3\xa4\xc3\xa4n tuoteaktivoinniksi. Siin\xc3\xa4 ohjelma tarkistaa avaimen kehitt\xc3\xa4j\xc3\xa4n palvelimelta sit\xc3\xa4 sy\xc3\xb6tett\xc3\xa4ess\xc3\xa4. Samalla ohjelma sidotaan tietyn tietokoneen k\xc3\xa4ytt\xc3\xb6\xc3\xb6n esim. suorittimen ja verkkokortin sarjanumeron ja laitteiston merkin ja mallin avulla. Nykyiset kr\xc3\xa4kit esim. Microsoft Windowsin uudempiin versioihin perustuvat itse kehitetyn KMS-palvelun (Key Management Server) k\xc3\xa4ynnist\xc3\xa4miseen k\xc3\xa4ytt\xc3\xb6j\xc3\xa4rjestelm\xc3\xa4n aktivoinnin ajaksi.'